Paxtons tekster spiller ofte på det emotionelle og dækker en bred vifte af emner, fra det alvorlige og dybtgående til det muntre og komiske. "What Did You Learn in School Today?" ("Hvad Har Du lært i Skolen i Dag?" i dansk version med [[Eddie Skoller]])<ref name="pol">''En politisk amerikansk stemme'' [[Politiken]] Navne, 31. oktober 2017</ref> ironiserer over den måde, hvorpå børn ofte undervises i nationalisme og til ærbødighed overfor autoriteter. "Jimmy Newman" er historien om en døende soldat og "My Son John"  er en sang om en soldat, der kommer hjem fra krigen uden at være i stand til at påbegynde en beskrivelse af, hvad han har været udsat for. "Beau John" er en sang, der handler om at tage afstand fra [[Racisme|racemæssig uretfærdighed]]. "Train for Auschwitz" handler om [[Holocaust]]. "On the Road from Srebrenica"  handler om [[Bosniakker|Bosniske Muslimer]], som blev dræbt i  [[Srebrenica-massakren|1995-massakren]] i [[Bosnien-Hercegovina]]. The Bravest"  er en sang om de brandmænd, der døde i forsøget på at redde andre fra katastrofen den [[Terrorangrebet den 11. september 2001|11. september 2001]].
Levende_personer